CELEX: 62015TN0045
Language: el
Date: 2015-02-02 00:00:00
Title: Υπόθεση T-45/15: Προσφυγή-αγωγή της 2ας Φεβρουαρίου 2015 — Hydrex κατά Επιτροπής

23.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/23
            
         Προσφυγή-αγωγή της 2ας Φεβρουαρίου 2015 — Hydrex κατά Επιτροπής
   (Υπόθεση T-45/15)
   (2015/C 096/29)
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα-ενάγουσα: Hydrex NV (Αμβέρσα, Βέλγιο) (εκπρόσωπος: P. Van Eysendeyk, δικηγόρος)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
   
               —
            
            
               να διαπιστώσει την έλλειψη νομιμότητας και κατά συνέπεια να ακυρώσει την απόφαση της Ευρωπαϊκής Επιτροπής C(2015) 103 τελικό, της 12ης Ιανουαρίου 2015, η οποία κοινοποιήθηκε στην προσφεύγουσα σύμφωνα με το άρθρο 297 ΣΛΕΕ, με έγγραφο της 13ης Ιανουαρίου 2015, και η οποία αφορά το ένταλμα εισπράξεως αριθ. 3241405101, για ποσό 5 40  721,10 ευρώ, λόγω προδήλως ανεπαρκούς αιτιολογίας και λόγω της εντεύθεν εντελώς εσφαλμένης εκτιμήσεως·
            
         
               —
            
            
               να υποχρεώσει την Ευρωπαϊκή Επιτροπή να επιστρέψει όλα τα ποσά που κακώς εισπράχθηκαν και/ή παρακρατήθηκαν·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Η σύμβαση επιχορηγήσεως LIFE06 ENV/B/000362, υπό τον τίτλο «Demonstration of a 100 % non-toxic durable hull protection and anti-fouling system contributing to zero emission to the aquatic environment and saving 3-8 % heavy fuels», υπεγράφη το 2006 μεταξύ της Ευρωπαϊκής Επιτροπής και της προσφεύγουσας. Η βαλλόμενη είσπραξη της Επιτροπής στηρίζεται σε εκ των υστέρων λογιστικό έλεγχο από τον οποίο φέρεται ότι προέκυψε ότι πρέπει να μειωθούν τα κόστη του σχεδίου που ελήφθησαν υπόψη.
   Προς στήριξη της προσφυγής-αγωγής της, η προσφεύγουσα προβάλλει παράβαση της υποχρεώσεως αιτιολογήσεως. Διατείνεται ότι η Επιτροπή δεν έλαβε υπόψη λογιστικό έλεγχο που διεξήχθη όταν όλα τα έγγραφα ήσαν ακόμη διαθέσιμα. Επικουρικά, διατείνεται ότι η Επιτροπή δεν έλαβε υπόψη την παρατήρηση της προσφεύγουσας σχετικά με την έκθεση του εκ των υστέρων λογιστικού ελέγχου, η οποία δικαιολόγησε ένα πρόσθετο ποσό.